Men ifølge Lars-Erik Skydsbjerg, der er fagchef i teknik og plan i Tønder Kommune, kan han ikke oplyse, hvad prisen på endnu en bro bliver.

- Det kan jeg ikke sige, og vi kan heller ikke sige, om det er skatteyderne, der betaler. Vi vil også se, om der er andre, der er ansvarlige. Vi havde en rådgiver på så spørgsmålet om, hvordan ansvarsfordelingen skal være, tager vi selvfølgelig også med dem, siger han.

Har sikret, at fejlen ikke gentages

Broen blev angiveligt revet ned på grund af en kommunikationsbrist et sted mellem det rådgivende ingeniørselskab Cowi, entreprenøren og Tønder Kommune.

Fagkoordinator i Tønder Kommune Christian Kjær-Andersen erkendte i foråret, at kommunen havde lavet en fejl.

- Vi var simpelthen ikke opmærksomme på, at den var fredet. Vi mente, at vi havde undersøgt tingene, som vi skulle, men var ikke blevet ordentligt oplyst, lød det dengang.

Læs også : Fredet bro revet ned ved en fejl: Nu er kommunen bag brøleren anmeldt

Lars-Erik Skydsbjerg mener, at man i Tønder Kommune nu har sikret sig, at der ikke sker noget lignende igen.

- Meget beklageligvis var den her bro ikke registreret i vores eget system, men det har vi så gennemgået nu og sikret os, at alle de beskyttede broer er registreret hos os.